
Legăturile culturale intre Bucovina 
şi Principatele romănești. 


Conferinţă ținută corului societăţii «Armonia» 
din Cernăuţi, la Universitatea din Bucureşti, 
în Mail 1914, de N. Iorga. 


De la început mă simt dator să-mi exprim 
recunoştinţa față de d-voastră, oaspeţi bucovi- 
neni, cari aseară ni-aţi dat o atît de minunată 
represintaţie din toate punctele de vedere: din 
punctul de vedere, nu numai а! artei, dar şi 
din acela al sincerităţii de poesie саге se cu- 
prinde їп arta aceasta. Regret numa! că nu 
era mai multă lume şi mai multă lume romă- 
nească acolo, ca să poată aprecia, ştiind pe 
Eminescu altfel decît din nyme, altfel decît din 
reminiscenţe de istoria literaturii romăneşti, 
după toată dreptatea strălucita operă a d-lui 
Pantasi, ре care d-voastră aţi interpretat-o cu 
un sentiment atît de ales, încît nu cred că în 
mijlocul celei mar vechi şi mar rafinate civili- 
saţii s'ar fi putut ca prin mişcare, prin atitu- 
dine, prin înţelegere să se interpreteze ‘mal 
bine o operă de acest fel. Ni-aţi adus un lucru 


пой, pe care nol nu l-am avut pănă acum, 3? 
aceasta scusează întru cîtva publicul са l-a іп. 
teles numa! atît cît la înţeles. 

Şi, acum, să întru în subiect. 


I 


În 1775, cînd o parte din Moldova-de-Sus a 
fost anexată la Austria, tără îndoială că o cul- 
tură romănească cu un caracter naţional nu 
exista nici dincoace de Molna, nici dincolo. 
De aici nu reiese că sentimentul national lip- 
sia. Sentimentul naţional exista, şi era mai ales 
acel admirabil instinct naţional, cu саге po- 
porul nostru este aşa de bogat înzestrat şi care 
este în stare să înlocuiască pănă în oarecare mă- 
sură conştiinţa naţională, care, aceasta, pleacă din 
idei generale, dintro pregătire culturală mai 
întinsă şi maï intensă. Dar o cultură romă- 
nească naţională, capabilă de a şi păstra for- 
mele chiar supt o altă dominație decit domi- 
naţia moldovenească nu exista dincoace de 
Molna, fiindcă nu exista în tot cuprinsul Mol: 
dovei de odinioară. În laşi erai şcoli, şcoli în- 
nalte. Aceste şcoli înnalte se întreținea din 
birul preoţilor — căci acesta era izvorul lor de 
venit — pentru răspîndirea în limba grecească 
în rîndul întăiii a ştiinţelor, aşa cum ştiinţele 
егай inţelese şi iubite în secolul al XVIII-lea. 
Dar natural că la şcoala înnaltă din laşi nu se 
vorbia de istoria Rominilor. Cel diintăii care 
a vorbit de istoria Romînilor la Bucureşti a 
fost Aron Florian la 1830, şi încă el prefera pe 
Babilonien! şi Аѕігіепї, iar cel d'intăii care а 
vorbit la laşi de istoria Romiînilor, а fost ma- 


rele nostru Mihail Kogălniceanu, al сагиї curs, 
de oare се era însufletit, de oare ce cuprindea 
ідеї, а fost întrerupt de un Guvern care stătea 
la ordinile consulului rus. Prin urmare pănă la 
1830-1840 nu s'a predat istoria Romiînilor în 
nicio şcoală, nici măcar în forma, inferioară 
supt raportul influenţei, a istoriei politice, gru- 
pată în jurul succesiuni! Domnilor. 

De un curs de limbă romănească, de lite- 
ratură romănească, natural că nu se poate vorbi 
într'o vreme cînd în Europa apuseană lecţia de 
literatură însemna lecţia de literatură latină 
вай grecească. Tot învățămîntul acesta cu ca- 
racter naţional şi sufletesc maï intim şi cu ten- 
dinte active se datoreşte veacului al XIX-lea, 
şi el e acel care a despărțit Europa cosmopolită 
în grupe naţionale cu un caracter istoric, grupe 
naţionale întinzîndu-se de multe orl peste mai 
multe hotare de Stat, cum este casul nostru 

Prin urmare, atunci cind strămoşii d-voastră 
aii trecut supt sceptrul Habsburgilor, nu putea 
să iea nimeni din ei — nici сеї din clasele cele 
mai înnalte, — cu acel învățămînt care exista 
atunci la пої, acele tendințe naţionale pronun- 
tate care asigură conservarea în forme cultu- 
rale propri! a unui popor. V'a salvat inerția 
ţeranului unită cu instinctul naţional superior 
care a deosebit în trecut poporul nostru, în- 
suşirea corectînd în foarte largă măsură defectul, 
însuşirea care este a lui şi defectul care vine 
din vitregia împrejurărilor. Cultura şi-o capătă 
un popor, dar instinctul, care îndeamnă către 
cultură şi care găseşte formele naţionale ale 
unei culturi. acesta nu-l poate preda niciun 
profesor: el face parte din însuşirile fundamen- 


tale, primordiale ale газе!. Si rasa noastră este 
o rasă foarte supţire. D-voastră n'aţi cîntat a- 
seară, dar şi din felul cum vă mişcaţi. se vedea 
din ce rasă superioară faceţi parte. Desfid pe 
d. Pantasi ca în timpul pe care l-a întrebuin- 
tat pentru pregătirea d-voastră în vederea ba 
letului să fi pregătit pe represintanţii огїсӣгії 
naţiuni, nu zic din întreaga Europă, dar din 
Europa nordică şi centrală. Aici se adaogă 
calităţile înnăscute ale une! rase, саге sup'i- 
nesc în mare măsură defectele organice sal 
situaţia еї culturală şi politică. 

La 1775 nu риѓеай înnaintaşil d-voastră să 
aducă in noua formă politică din care trebuia ü 
să facă parte, reminiscente dintr'o literatură 
cu un caracter romănesc desăvîrşit. Libertatea 
aceasta nu exista. Ceia ce se tipăria la noi 
privia Biserica, şi aceasta fiindcă acele cărți 
eraii trebuitoare pentru slujbă, de şi în veacul 
al XVIII-lea începuse să se tipărească la пої şi 
o literatură privitoare la filosofia creştinismului, 
la subtilităţile teologice — lucrări се fac cea 
ma! mare onoare iscusiţilor traducători din acel 
timp, cari, în curs de cîteva decenii, ай fost in 
stare să dea Romînilor o literatură aşa de Бо: 
gata, cuprinzînd încercări spre cultivarea. ma! 
departe a limbii romăneşti, note atît de sup: 
fir! ale cugetării abstracte. cum sînt acelea ce 
se cuprind în pe nedrept despreţuita literatură 
teologică şi ating culmile cele mai înnalte 
ale gîndului într'una din epocele cele mai stră- 
lucite de înflorire a unor doctrine metafisice 
superioare. | 

Prin urmare cărți bisericeşti se tipăriau, dar 
пої n'aveam pe vremea aceia altă istorie decît 


istoria cronicelor, care rămîneai їп manuscripte, 
şi manuscriptele acestea nu se întîlnesc decit în 
famili] boiereşti, în cele mai glorioase şi mai 
culte familii boiereşti. Май fi putut să aduceţi 
din Moldova ceva care să semene cu o istorie 
naţională elaborată de mai mulţi în cursul unei 
întregi desvoltări a acestui gen iiterar. N'aţi fi 
putut să aduceţi nici poesia. Poesia noastră 
modernă atunci nu exista. Егай rîndurile mă- 
surate, nu cu centimetrul, ci cu degetul şi palma, 
ale lu! Miron Costin şi ale autorilor de închinări 
supt stema {егії, în literatura tipărită atunci Poe- 
sia nouă romănească a apărut mult mal tárziü şi, 
chiar cînd a apărut, supt condeiul lui Conachi, 
erai versuri pentru anumite usagi! sentimentale 
imediate şi practice, şi omul nu-şi făcea versurile 
ca să fie cuprinse în volum nici ca să servească la 
altceva decît legăturile de inimă în cutare mo- 
mente cu anumite persoane, ce-şi ргітіай poe- 
sia cum şi-ar fi primit buchetul şi cărora li 
se veştejia poesia cum se veştejeşte şi un buchet, 
chiar dat cu cea mai mare tragere de inimă 
şi cu cea mal mare dreptate. 

Aşa era în momentul acela, cînd sa creat, 
pe lîngă Moldova turcească, cum se zicea a- 
tunci, care a devenit parte integrantă, trupeşte 
şi sufleteşte, din principatul Romănie! şi maf 
tărziù din regatul Romăniei, cealaltă Moldovă, 
austriacă. D-voastră vă ziceţi Bucovineni, dar 
acesta este un nume пой, care înnainte se 
aplica la anumite păduri din Nord, un nume 
întrebuințat abusiv, ca să arăte că acolo nu e 
o Moldovă, ре cînd, de fapt, toată viaţa tera- 
nului din acele “părţi şi toată tendinţa cultu- 
rală a claselor de sus arată pănă azi că sîn- 

tef! Moldoveni din Moldova austriacă, că înnainte 
de toate sînieți Moldoveni, deci o parte din ele- 
mentul naţional romănesc, care trăieşte supt 
un regim asupra căruia fireşte navem să ne 
oprim în această conferinţă. 


Ca să întreţină Moldova aceasta austriacă cu 
Moldova rămasă supt suzeranitatea turcească 
şi supt oblăduirea Domnului,—care, de şi nu din 
neamul nostru, dar guverna prin acte scrise 
totdeauna în limba noastră asculta slujba bi- 
sericească în lăcaşuri sfinte unde era o datorie 
să se facă, de nu exclusiv în romăneşte dar în 
rîndul întăiii romăneşte, şi patronă şcoli, саге, 
dacă ргітіай limba grecească, o ргітіай cum 
primiau Ариѕепії limba latină, pentru а repre- 
sinta forme culturale superioare, dar care tre- 
buia să producă mal tărziă, neapărat, şcoala 
romănească а lul Asachi şi a marilor noştri 
dascăli de la 1830-1850, — ca să întreţină deci 
legături culturale cu această Moldovă mai muit 
zisă turcească decît turcească în adevăr, ar fi 
trebuit ca anumite relații permanente, puter- 
nice, intime, să se păstreze între clasele d-voas- 
tră culte şi între clasele culte de la nol. 

Să vedem care erai aceste clase şi dece le- 
găturile nu s'aă putut stabili la început, şi de 
ce а fost de nevoie ca aceste legături să fie re- 
luate, după o întrerupere de maï bine de ju- 
mătate veac, de o generaţie care nu este toc: 
mal depărtată de пої, generaţia bunicilor celor 
mal tineri din d-voastră. 


A fost întăiii o întrerupere quasi-totală a le- 
găturilor culturale între пої. Eram aşa de а- 


ргоаре si пе cunosteam аза de putin! Natural 
că ре urma acestei песипоа$їегї 5'ай întrodus 
o mulţime de prejudecăţi, şi din partea noastră, 
şi din partea d-voastră. Romănia, o țară stri- 
cată, în părerea unora din Висоуіпепї; Buco- 
vina, о provincie romănească pierdută, în pă- 
rerea unora din Romănia. Îndată ce ne-am cu- 
noscut, am văzut foarte bine că acestea sînt 
păreri greşite, strecurate în minţi de оатепї 
cari ауеай interese esenţiale să le strecoare. 

Dar să venim la ce făgăduisem a lămuri: de 
ce în acea jumătate de veac legăturile n'aü 
existat între clasele culte de la d-voastră şi între 
clasele culte de la пої, spre cel mai mare bine 
al culturii generale romăneşti ? 


II 


În partea Moldovei anexată la Austria era 
un cler înnalt şi ега un cler cult. Era un epis- 
сор de Rădăuţi cu tot се se ţinea de dînsul. Ре 
lîngă aceasta exista un mare număr de mănăs- 
тї, Cine vă spune că mănăstirile acelea erati 
un adăpost al obscurantismului, al moravurilor 
rele, vă înşeală. N'a fost niciodată aşa, şi în 
momentul acela, mănăstirile d-voastră nu pu- 
teaü să fie aşa. Şi să-mi daţi voie să vă spun 
că între mănăstirile de Stat, cu călugări func- 
Попагї, şi între mănăstirile lul Dumnezei, cu 
călugări liberi de a se consacra numai cultului 
5ай, ей prefer din toată inima pe aceştia din 
urmă. Funcţionarul, fie chiar funcţionar călu- 
găresc, se mumifică, pe cînd celălalt are toată 
libertatea de a se desvolta: cît de rele ar fi vre- 
murile, în anume momente el se desvoltă fără 
îndoială ! 

Nu uitaţi că momentul în carea fost anexată 

Bucovina, era un moment deosebit de propice 
pentru desvoltarea culturi! în călugărime. Intšiü 
era mănăstirea aceia din Bucovina care îşi da- 
toreşte fiinţa еї însăşi marelui gospodar саге 
a residat acolo,— Putna. Nu uitaţi că stătuse acolo 
ca Mitropolit demisionat, fără părere de rău 
pentru cîrja pe care o părăsise, cu un senti- 
ment de mîndrie superioară — Domnul îi ceruse 
ceva în contra conştiinţei lui, şi el s'a infátisat 
înnaintea stăpînului şi а pus cîrja pe masă, ră- 
mîind ca Vodă să-şi aleagă Vlădică pe cine va 
voi el—, nu uitaţi că în Putna stătuse, înnăl- 
ţind-o şi îmbogăţind-o supt toate raporturile, 
Mitropolitul Moldovei Iacov, care a readus о 
influență culturală romănească asupra tuturor 
mănăstirilor bucovinene. Şi nu uitaţi încă un 
lucru: că la Dragomirna a fost sălașul, timp 
de maï multă vreme, al acelui reformator în 
sensul cultural şi al purității morăvurilor, în 
sensul solidarităţii active a tuturor călugărilor, 
a fost sălaşul acelui străin, venit în mijlocul 
obştii călugărilor romîn! din Moldova, ca şi din 
Тага. Котӣпеаѕсй, ca s'o înnalțe s'o facă folosi- 
toare şi luy Dumnezeu şi oamenilor, şi cerurilor 
şi nevoilor sufleteşti ale pămîntului: este vorba 
de Paisie Veliciovschi, al cărui prim adăpost а 
fost la Dragomirna, şi numai după aceiaa tre- 
cut în mănăstirile Neamţu şi Secu, care supt 
păstorirea lui aŭ ajuns centrul vieţii religioase 
a Romiînilor din Moldova, dînd pe neuitatul şi 
fericitul întru pomenire Veniamin, pe care, 
multă vreme, după răscoala grecească, d-voas- 
tră l-aţi adăpostit, — împreună cu ргіђерії bo- 
ieri moldoveni, între сагі se găsiau şi înnain»- 
taş! de-al miel —,în Cernăuţi, unde şi-a făcut 
stagiul de pribegie gîndindu-se cu dor la Mol- 

dova, їп care fusese izgonit de nenorocirile 
timpului ca şi de greşelile sale politice. 

În acel timp, în care începe munca lui Paisie, 
în care se traduceaii, se împodobiau manus- 
criptele, asemenea mănăstiri nu puteai să fie 
considerate ca nişte lăcaşuri de incultură morală. 

Mănăstirile acestea însă aveai un îndoit pă- 
cat: întăiă erai romăneşti, în legătură си Mol- 
dova, şi, al doilea, eraii bogate. Aceasta a adus 
măsura de secularisare. Aü rămas cîteva, în con- 
diţiunile ре care dv. le recunoaşteţi mai bine 
decît mine, căci vedeţi zi de zi cîtă ispravă se 
face în mănăstirile bucovinene, care nu sînt 
chemate, fără îndoială, numai pentru buna е- 
conomie casnică, сі şi pentru altceva. Dar asu- 
pra acestui lucru nu insistăm. 


Prin urmare o legătură culturală ar fi putut 
să existe între Rominii deveniți bucovineni şi 
Romînii rămaşi în Moldova, prin mănăstiri. Le- 
gătura dintre aşezămintele monahale ale lui 
Paisie era aşa de strînsă, încît, de la un capăt 
la altul al pămîntului romănesc, Раіѕіепії că- 
lăloriaii necontenit, îşi scriaii necontenit, se 
ajutaă în opera aceia de traducere şi redactare 
care represinta scopul de căpetenie al vieţii lor. 
Aici, lîngă Bucureşti, este şi acum, dar într'o 
formă decăzută — căci călugări! ай decăzut, şi 
nu spre folosul culturii generale, şi în regatul 
Romăniei —, mănăstirea Cernica, pe vremuri tot 
aşa de folositor paisiană, cum era Neamţul, 
Secul, Dragomirna, şi spiritul acesta paisian se 
întindea şi maï departe, căci din Cernica a ple- 
cat, întrun anume moment, Calinic, pentru а 
fi episcop де Rimnicul-Vilcif, şi Oltenia toată а 

fost păstorită astfel de un ucenic al lui Paisie: 
ce largă unitate culturală monahală, ce spirit 
neîndoielnic romănesc, din се în ce ma! pro: 
пир{аї romănesc, şi nu slavon, se întemeiază 
deci prin opera aceasta a lu! Paisie ! 

Dacă mănăstirile d-voastră ar fi rămas, dacă 
li sar fi îngăduit să trăiască după rostul lor, 
cît de puternică ar fi fost legătura dintre re- 
presintanţii monahali al culturii bucovinene şi 
între aceia cari, în Moldova, continuaii să re 
presinte aceiaşi cultură a mănăstirilor ! Măsura 
de secularisare însă, de statificare a mănăsti- 
rilor, а împiedecat astfel de relaţiuni. 


Dar mai era încă un lucru: se puteaii stabili 
legături între clerul bucovinean şi clerul mol- 
dovean Şi iată cum: episcopul de Rădăuţi ега 
un sufragant al Mitropolitului Moldovei. Dacă 
ar fi rămas şi mal departe în aceste legături 
ierarhice cu laşul, dacă nu s'ar fi făcut acea 
rupere de legături între Suceava, ajunsă aus: 
triacă, şi Iaşul, rămas Capitala Domnilor Mol- 
dovei, dacă măcar pentru consacrare ar fi venit 
episcopul de Rădăuţi, ajuns episcop ‘а! Buco- 
vinei, în Moldova şi Vlădici de aí noştri să fi 
săvîrşit asupra capului săi ceremonialul îndă- 
tinat de aşezare în rîndul episcopilor, acesta 
ar fi fost un prilej de continue legături între 
пої. Guvernul de dincolo a văzut imediat că 
pot să resulte astfel de legături, importante 
pentru cultură şi pentru toate consecinţele еї 
neapărate si, atunci s'a luat măsura de a se 
uni Biserica bucovineană cu Mitropolia sîrbea- 
sca. Trecînd peste Ardealul romănesc, ignorînd 
Moldova şi Ţara-Romănească, ale Romiînilor, 

Biserica din Bucovina a fost legatš си Patriar- 
hatul sirbesc din Austria. S'aü trimes chiar sefí 
al Bisericii bucovinene din rîndurile Sirbilor: 
acela care v'a organisat noua viaţă religioasă 
a fost un Vlădică ce fusese întăii la Buda, 
avind supt ascultarea lui pe Romiînii din Ar- 
deal, şi după aceia l-ai trimes la d-voastră: 
om foarte de ispravă, cu intenţii foarte. bune, 
al cărui vicariat însă nu însemna altceva în. 
Bucovina decit îndeplinirea misiunii de a rupe 
legăturile ierarhice dintre Biserica Rădăuţilor 
şi Biserica Moldovei.  , 

De atunci a rămas doar dreptul de patronat 
al Mitropolitului Moldovei asupra mănăstirii de 
la Suceava şi subsidiul ce vine din Romănia din 
această causă. Nex care este foarte neînsemnat 
faţă de toate cele distruse, dar care си oare- 
care dibăcie, se poate întrebuința şi mai bine, 
de oare ce Mitropolitul Moldovei are dreptul 
de a alege, din trei persoane presintate de Gu- 
vern, pe acela pe care:l voieşte ca egumen în 
mănăstire. Şi fără îndoială ar fi şi pentru dv. 
o surprindere plăcută presenta cît de deasă a 
. Mitropolitului Moldovei în Suceava. Este o le- 
gătură, care sa cam uitat şi care ar putea să 
fie reînnoită prin visitele dintre şeful Bisericii 
bucovinene şi şeful Bisericii moldovene — Bi- 
serică romăneuscă, de drept, şi una şi cealaltă, 
oricît sar încerca să se introducă un alt spirit 
şi alte interese în Biserica d-voastră. Legăturile 
acestea sînt aşa de naturale încit nimeni n'ar 
avea autoritatea morală pentru a încerca să le 
rupă, nimeni chiar nu şi-ar aroga dreptul de a li 
pune piedecă. 

Astfel pe calea clerului nu se puteai păstra, 

— odată ce mănăstirile fuseseră secularisate si 
odată ce legătura ierarhică dintre Bucovina şi 
Moldova fusese ruptă,—legăturile dintre Bucovi: 
neni şi Moldoveni. ; 


Ш. 


Dar era о altă clasă care ar fi putut să în- 
treție o astfel de legătură: era clasa boierească. 
Atunci cînd saă tras hotarele, o parte din mo- 
şiile boiereşti, ale boierilor celor mari din Mol- 
dova, chiar ale celor cu nume ilustre istorice, 
a rămas în Bucovina, şi o altă parte, сеа mal 
mare, a rămas în Moldova. La început, legătu- 
rile ай fost foarte strînse. Aţi avut d: voastră— 
şi chiar în momentul de față aveţi în ceia се 
priveşte titlurile, —numai o nobilime mal nouă 
creată dincolo, din rîndurile mazililor şi răze- 
şilor, saii din rîndurile familiilor boiereşti scă 
pătate de multă vreme şi căzute în uitare ; ea 
era menită a suplini lipsa boierimii celei mari,- 
care s'a retras toată în Moldova. Aţi avut însă 
la început şi familii mari care şi-au păstrat mo 
şiile dincolo. lenachi Cantacuzino a păstrat о 
mulţime din latifundiile sale pe pămîntul îm- 
părătesc. Aţi maï păstrat între d-voastră repre- 
sintanţi al familie! Balş, ca boierul Vasile Balş, 
care a jucat un rol interesant în viața socială 
şi politică a Bucovinei pănă aproape de secolul 
al XIX-lea. 

Din nenorocire boierii nu şi aii înţeles rolul, 
Legile austriace i stînjiniaii şi-l împiedecau la 
înnaintare. Nu era strălucitoarea Curte a Dom: 
nilor, nu eraii onorurile de acolo, nu era pu- 
tinta de a se înnălța, nu era libertatea de а 
domina nu era tot ceia ce pretinde o oligar 

hie trufaşă, care ignorează drepturile omenești 
ale celorlalţi. De alminteri trebuie să recunoaş- 
tem că Guvernului celui noii nu-l trebuia a- 
ceastă aristocrație: lui îl trebuia aristocrația pe 
care însuşi ar fi creat-o şi care ar trăi în mare 
parte prin sprijinul lul, ре cînd aristocrația 
ceastălaltă era atît de înrădăcinată în trecutul 
{егїї, încît putea să aibă apucături de indepen- 
dență neplăcute oricării cîrmuiri absolutiste. Si, 
atunci, adăogindu se pe lîngă tendinţa boierilor 
de a sta aproape de Domnul răspînditor de 
onoruri şi ranguri şi această repulsiune, foarte 
puțin mascată, a Guvernului faţă de factorii 
aristocratici, cari puteai fi independenţi, d-v. 
atl rămas fără boieri moldoveni de viță veche, 
cari să-şi fi păstrat necontenit situaţia şi cari, 
în momentul anexării, să fi făcut parte din ran- 
gurile prime ale aristocrației moldoveneşti. 


Prin urmare ceia ce era cu putință prin le- 
găturile dintre membrii deosebitelor familii, prin 
călătoria unora în ţara altora, prin cercetarea 
une! rude pe moşia lui pentru ca această rudă 
să întoarcă visita pe moşia visitatorului, toate 
lucrurile acestea sai înlăturat. 

Aţi maï pierdut ceva: Cronicile, mărturiile 
trecutului comun, se păstraă, nu în familiile 
boierilor mici, ci, în cea maï mare parte, în fa- 
miliile boierilor mari, cari erai mîndri de aceste 
cronici, fiindcă în ele se cuprindea istoria în- 
naintaşilor. Natural că nu în rîndurile răzeşilor 
şi mazililor ridicați de Guvernul austriac la o 
situaţie nobiliară se poate găsi păstrarea pioasă 
şi iubirea adîncă a acestor cronici. Cu toate 
acestea tot de la boierime, de la cit s'a păstrat 

din această boierime, ай venit cele d'intăiii 
atingeri între Bucovineni şi Котіпії din Mol- 
dova, cari nu făceau parte încă din Ţara Ro- 
mănească a noastră. 

Recunoştinţa ре care Bucovinenil о datoresc 
familiei Hurmuzăcheştilor este de sigur пезіїг- 
şită. Viaţa culturală din Bucovina, cîtă este a- 
colo, — şi, din fericire, se desvoltă din се în ce 
maï mult, peste intrigile promotorilor de dis- 
cordii politice, ре cari lumea її va închide cîndva 
întrun lazaret,—se datoreşte la doi oameni. În 
afară de va'oarea lor personală, unul din el re- 
presintă maï mult o familie, cellalt represintă 
mai mult о şcoală. Este vorba de Eudoxiu Hur- 
muzachi, care înseamnă întreaga lui familie : 
boierul primitor de oaspeţi, largul împărţitor de 
daruri care a fost bătrînul Doxachi, şi fraţii, 
сагі ай stat în jurul lui şi l-ai ajutat într'o 
operă ce a fost continuată pe urmă de Con- 
stantin Hurmuzachi, în epoca «Unirii», pe pä- 
mâîntul însuşi al Moldovei. Iar cellalt, Aron Pum- 
nul, este trimesul şcolii ardelene, care aproape 
un veac se silise să trezească în rîndurile umi- 
lite ale Romiînilor de supt Coroana ungară şi 
din principatul ardelean un sentiment de mîn- 
drie, sprijinit pe originea romană şi pe vechile 
drepturi, cu neputinţă de înlăturat, ale acestei 
пайї, pe pămîntul pe care, din generaţie în 
generaţie, l-a muncit şi l-a apărat. 

Aceştia sînt сеї doi începători aï sufletului 
romănesc în Bucovina. Şi d-voastră, cari ridi- 
саф şi statul — nu tocmai! mari. dar am văzut 
cîte una —, cred că ar trebui să ridicaţi una lui 
Eudoxiu Hurmuzachi şi alta lul Aron Pumnul, 
boierului adevărat şi dascălului plin de suflet, 

căci cu о boierime adevărată şi cu dascăli pentru 
sufletul omenesc fără îndoială că se pot ridica 
sus sufletele oamenilor. 

La moşia Cernauca, astăzi în stăpînirea şi în 
exploatarea străinilor, moşie de care pot vorbi, 
fiindcă am văzut-o, cu casele-I- boiereşti dără- 
pănate, cu biserica ei cercetată numai de ţerani, 
cu cimitirul aproape profanat de negligenţă ca 
şi de reavoinţă, la moşia lul Doxachi Hurmu- 
zachi sai adunat de atîtea orl,—mulţămită le 
găturilor lui cu familiile fruntașe din Moldova, 
familia Sturdza, de ex., şi legăturilor fiilor săi 
cu fruntaşi! intelectuali moldoveni de la 1848,— 
represintanţii Romînimii de aici, şi ай avut con- 
tact şi cu represintantul Romînilor din Ardeal, 
care a fost Bariț. Bariț, Kogălniceanu, Alexan- 
dru Cuza însuşi, fără a număra pe cel mai mici, 
un Sion şi alţii, ай stat zile, săptămîni întregi, 
fericiți, mulțămiţi, în deplină comunitate го 
mănească tradiţională, pe această moşie. Si, 
dacă ей aş fi în Bucovina, aş iniţia o subscripţie 
-națională pentru a răscumpăra cu orice preț, 
din orice mîn! această moşie, şi aş ridica acolo 
un monument simbolic de amintire a acestei 
comunităţi romăneşti, fiindcă acesta а fost unul 
din puţinele altare pe care a ars vie flacăra 
sufletului romănesc unic. 

Dar a trecut 1848, а venit, Іа пої, acea muncă 
grea a Unirii; ай venit acolo, diferite uneltiri 
сагі ай împiedecat şi opera lul Hurmuzachi şi 
opera lui Aron Pumnul, tinzînd să le prefacă 
în forme goale, pe cînd ele erai menite să fie 
realități sufleteşti. Şi legătura între Rominii 
din Bucovina şi Rominii din Moldova devenită 
parte integrantă, cu plăcere şi bucurie pentru 

jertfa pe care o făcea, a Котапїеї, legăturile 
acestea ай fost întreţinute numai cu ce a rămas 
din acele zile neuitate de la 1848 şi din preajma 
acestui an de prefacere. 


IV. 


D-voastră aţi iubit, fără îndoială, dintre toţi 
Romînii, mai mult pe Alecsandri Literatura 
d-voastră poetică, cîtă s'a desvoltat de la 1840- 
1850 înnainte este o literatură influențată de 
spiritul lui Alecsandri. Doar a introdus Petrir ò 
un sumbru spirit de desperare, о adincă me- 
lancolie sinceră o mal puternică vibraţie a su- 
fletulur chinuit şi un spasm maï dureros al 
inimii frînte, саге la Alecsandri, cel vesel şi 
zîmbitor, dăruit de natură şi de oameni cu toate 
înlesnirile şi mulţămirile vieţii, nu se pot în: 
tîlni. Dar metrul, limba, caracterul ideilor, 
momentul cultural care se og'indesc în această 
operă aparţin influenţei lui Alecsandri. Si în 
nicio provincie romănească n'a fost iubit maï 
mult, nu pentru talentul săi mare de actor 
comic, ci pentru valoarea culturală romănească 
pe care o aducea cu sine, Mateiii Millo, decît 
acolo la d-voastră, în Bucovina. Şi această iu- 
bire pentru represintantul de căpetenie al liri- 
cel romîne şi pentru principalul represintant al 
teatrului romănesc naţional se datoreşte legă- 
turilor sufleteşti stabilite în preajma anului 1848 
la Cernăuţi 

Un Museii ar trebui să se aşeze acolo, în casa 
Hurmuzăcheştilor: să se adune tot ceia ce pri- 
veste viața culturală romănească ce s'a concen- 
trat la Cernauca, să se vadă chipurile tuturor 
oamenilor cari la d-voastră au învăţat ceva ce 
pu puteaii învăţa în Moldova. La d voastră ай 

învățat се se poate face prin bună rînduială 
administrativă într'o ţară, cum dincolo, în Аг: 
- deal, ай învăţat ce se poate face prin libertatea 
terãnimil. De la пої aduseseră cultura, aşa cum 
o elaboraseră şi о їпїй{їзай clasele superioare, 
dar la d voastră ай învăţat ce poate da Statul 
cu organisaţia lui, iar în Ardeal, în ziua de 3 
Maiü 1848, la vederea celor 30.000 de {егапї 
cari erai să meargă supt steagul Împăratului 
ca să moară pentru naţia lor, ай învăţat, şi 
Cuza Vodă însuşi, ce poate face ţeranul romîn 
liber luptînd pentru neamul lui, dar sprijinit 
pe drepturile lui recunoscute şi satisfăcute. 


Pe urmă a venit o vreme cînd influenţa lui Alec- 
sandri a scăzut. S'a întemeiat altă şcoală la laşi, 
şcoală fără îndoială foarte bună foarte folosi- 
toare pentru пої. Aici, soarele e mal luminos 
şi mal cald. Sîntem meridionali, de şi ей sînt maf 
septentrional, ca şi сеї din tara dv., fiind din 
Botoşani, aproape de graniţa Висоуіпеї, —$1 пої 
aceştia avem о fire deosebită de firea celor 
mal mulţi din locuitori! Romăniei: mai mult 
oameni de idei decît de forme; frasa nu ne 
îmbată: ni place cînd o auzim la alţii, o des- 
prețuim une ori cînd am putea-o întrebuința 
şi пої; sîntem naturi mal reservate şi cele en- 
tusiaste пе desgustă; începem prin a nu le 
crede şi sfîrşim prin а nu le regreta, cînd at 
dispărut. Dar aceia era o bună şcoală, şcoala 
de la 1865 a «Junimii». Era frîul necesar, care 
n'a fost, din nenorocire, decît un ігїй, Dar frîul 
a folosit admirabil culturii romăneşti. D-voastră 
însă nu v'aţi încălzit pentru această şcoală. A 
scris la еї Petrino, dar a scris, nu cum уојай noii 

critici să scrie, ci cum învățase el de la alţii. 
Şi, dacă Eminescu a colaborat Ја <Convorbiri 
Literare», el n'a făcut-o în spiritul revistei, ci în ` 
nota patriarhalismului religios, tradiţional, care 
vibrează aşa de puternic în poesiile lui 

Doctrina conservatoare germană, în filosofie 
ca şi în politică—şi această doctrină а stăpînit 
şcoala <Convorbirilor>—şi tradiţionalismul nos- 
tru conservator. răzimat pe cultul trecutului şi 
pe păstrarea credinţe! religioase, care, şi unele 
şi altele, nu se pot desface uşor din suflete, sînt 
de sigur lucruri deosebite. Noi nu sîntem dog- 
matici şi seci, şi reci, în conservatismul inerent 
бгії romăneşti, şi care se poate împăca foarte 
bine cu cea maï largă democraţie, fiindcă din 
acest conservatism face parte țeranul, cel mai 
conservativ dintre toţi locuitorii pămîntului Ro- 
măniei. Între acest conservatism german şi con- 
servatismul tradiţional, religios, istoric, legat 
intim cu viaţa ţeranului, cu toţi Romiînii, din 
Romănia şi din părţile care odinioară ай făcut 
parte din alte organisații romăneşti, nu este 
niclun tel de legătură. _ 

Si d-voastră aţi simţit că un asemenea con: 
servatism vă vine şi prin şcoala străină, prin 
urmare nu mal este nevoie să-l mai importaţi 
şi din Romănia liberă. Aţi simţit că această in- 
Япепі& potolitoare a sufletelor o aveţi şi acasă 
şi că de la пої, dacă este ceva de luat, ar fi 
ceia се înnalță sufletele, chiar cu oarecare e- 
xagerări, pe care orice desvoltare normală a 
une! culturi le înlătură pe urmă de la sine. 
Cel maï bun mijloc de а nu te frige de căl- 
dura unei vetre nu este s'o stingi! си apă; se 
potoleşte de la sine, după ce arde lemnul cel 

maï uşor de aprins, şi pe urmă rămîne acolo 
jăratecul cel bun, care este și pentru ochi o 
bucurie şi о mulțămire şi pentru trup. Nu dis- 
1rugînd focul trebuie să înlături primejdia: a- 
junge şi maï puțin, adecă să laşi timpului să-şi 
îndeplinească opera. 


Dar a trecut vremea, şi in viața noastră sa 
manifestat un пой curent. Sa văzut că prin 
criticism naţiunile se îndreaptă, dar nu pot 
trăi, nu se pot desvolta. Criticismul este un 
regim de bolnav, este mîncarea puţină care se 
dă celui febricitant, dar nu recomand cuiva ca, 
după ce a scăpat de friguri, să păstreze dieta 
aceia. 

Şcoala junimistă, o şcoală — încă o dată o 
spun —, de mare tolos pentru nol aici, şcoala 
aceasta a fost un regim, a fost o dietă, şi tre- 
buia ca din noii energiile elementare ale su- 
fletului romănesc să fie lăsate a lucra spontanei, 
îndrăzneţ, cu riscul огїсйог greşeli, pentru a 
înnoi viaţa noastră întreagă. Aceasta sa în- 
timplat acum vre o zece ani. Mişcarea aceasta 
nouă a culturii naţionale în Romănia, mişcare 
în care rămăsese destul din criticismul «Јирі- 
mil» ca să nu cădem în exagerările şi maf 
ales în formalismul exagerat şi în lipsa de sin- 
ceritate a şcolii romantice decadente, а găsit 
un răsunet la d-voastră. Şi aceasta a întărit-o 
aici: simpatia de care a fost încunjurată în 
celelalte provincii! romăneşti i-a dat la: пої un 
prestigiu ре care l-ar fi cîştigat mal grei față 
de oposiţia tuturor celorlalţi, cari voiaú ca Ro- 
mănia să fie un corp politic fără suflet naţional 
într'însul. Da, d voastră ne-aţi ajutat prin sim- 

patia: d-voastră, arătată neted față de огїсеге- 
presintant al culturii acesteia romănești mili- 
tante din Regat, tocmai fiindcă era un astfel de 
represintant. D-voastră ni-aţi dovedit o simpatie 
care ne-a ajutat la biruinţa acestui curent în 
Romănia, şi d-voastră asiștați astăzi, în aceste 
puţine zile pe care le petreceţi în mijlocul 
nostru, la prefaceri care nu sînt, orice ar zice 
oamenii cari vor să le interpreteze altfel, decît 
ultimele consecințe democratice şi constituţio- 
nale ale mişcării culturale ce s'a pornit acum 
zece ani, şi vă aveţi şi d voastră partea în acea- 
stă reînnoire a Romăniei, care va produce efecte 
incalculabile pentru viața Котіпіїог de oriunde. 


ү. 


În felul acesta, ruperea legăturilor dintre cle- 
rul de acolo şi clerul de aici, ruperea legătu- 
rilor dintre familiile nobile rămase în Buco- 
vina şi familiile nobile care şi-au luat partea 
cuvenită în viaţa contemporană a Romăniei, ай 
fost înlocuite, în pagubele ре care vi le adu- 
seseră, prin această comunitate culturală, sta- 
bilită şi întreţinută de literatura romănească. 

Şi d-voastră ni-aţi dat destul nouă de aici. 
După Petrino şi odată cu folcloristul Marian, 
ре la 1880 1890, printr'unul din fruntaşi! ştiin- 
{еї aplicate la trecutul neamului nostru, prin 
colegul mieii d. Dimitrie Onciul, care astăzi 
ocupă un loc de frunte în viaţa şcolară şi ştiin- 
ţifică a Romăniel, ni-aţi dat, în momentul cînd 
trebuia, cînd ştiinţa era influențată de tendinţe 
care п'ай ce căuta intr'insa зай cînd era făcută 
în аага de acele norme de cercetare adîncită 
şi obiectivă care aduc resultate precise, exemplul 

de studii sistematice şi pline de roade al acti- 
vităţii sale istorice. Şi mal tărziu, cînd a venit 
în mijlocul nostru, prin seminariul săi, prin toți 
aceia cari ай învăţat şcoala erudiție! acolo supt 
ochi! lui şi după exemplul lui, аў contribuit 
esențial să însănătoşaţi ştiinţa romănească în 
Regat 


Dar ni-a venit din Bucovina şi un alt ele- 
ment, ре care пої nu-l aveam aici. 

Noi am fost în legătură mal mult cu cultura 
francesă. Егапсеѕії ай însuşiri mari, dar stricta 
disciplină germană її rebutează, şi poate că 
naŭ nevoie de dînsa în gradul de desvoltare 
al civilisaţiel francese. Noi avem, şi am avut 
mai ales, nevoie de dînsa. Francesi numără 
între represintanţii artei lor atitia musicanţi 
eminenţi; la Francesi însă musica şi artele în 
legătură cu dînsa, între care este şi dantul şi 
pantomima, — pe care am ascultat-o aseară, din 
nenorocire cu musică, dar fără cîntec,— nu consti- 
tuie un element de educaţie permanentă a tuturor 
claselor poporului. La poporul german, pe care-l 
cunoaşteţi şi direct, nu numai prin Slavii ger- 
manisaţi cu accent suspect german, şi prin Asia: 
ticii, încă mal puţin sincer şi curat germani: 
safl, cum dovedeşte iar dialectul lor, musica 
formează sufletele. Deci şi d-voastră ați prins 
о mai mare iubire pentru musica decît iubirea 
pe care ай avut o cercurile culte de la пої. Si 
aţi îndrăznit în domeniul musicei şi artelor ve- 
cine ceia ce n'am îndrăznit пої. Dovadă «Moş 
Ciocîrlan», <Craiii Noii», operele neuitatului 
Tudor de Flondor, al cărui colaborator şi intim 
prieten este aici în această sală, d. Pantasi. 

Poate cá п'ай fost primite aceste lucruri cu 
căldura cu care trebuiau primite la noi: un 
defect de educaţie naţională, care se va co- 
recta cu vremea. Cu cît vom înlătura pe oli- 
garhii culturali internaţionali şi îi vom înlo- 
cui prin democraţii culturali naţionali, va fi 
mal bine înţeles şi elementul acesta de artă 
inspirată şi de motive populare romăneşti, pe 
care d voastră ni l-aţi adus prin activitatea 
celui d'intăii din musicanţii bucovineni. 

Şi, cînd zic aceasta, nu uit nici pe acel Ci- 
prian Porumbescu care, atitia ani de zile, ră- 
măsese ca o amintire ştearsă în minţile Romi- 
nilor, pentru ca, de la o bucată de vreme, să 
se ridice din пой, prin căldura cu care se cîntă 
imnurile sale, conştiinţa întregii recunoştințe 
pe care i-o datorăm acestul îndrumător pe calea 
artei a sufletului romănesc. 


Iată, prin urmare, serviciile esenţiale pe care 
d-voastră ni le-aţi adus nouă. Şi d-voastră. a- 
proape 300.000 de oameni, trăind în împreju- 
rărl grele, fără îndoială că ni datoraţi nouă ne- 
sfîrşit maï puţin decit ceia се пої vă datorăm 
d-voastră. Şi, dîndu-ni aşa de mult, ne ob'igaţi 
pe пої nesfirşit. Sintem datori са înzecit şi în- 
sutit să facem mai mult pentru cultura Romi- 
nilor din Bucovina—căci şi пої sîntem, în multe, 
supt străini, de şi se vede mal puţin, — decit 
ceia се am fost în stare tocmai din causa a- 
cestu fapt să facem pănă astăzi. 


Un cuvînt de încheiere. Un timp, d-voastră 
puteaţi să fiţi legătura între cultura germană 
şi între cultura romănească. Puteaţi să fiţi. As- 


25 


— 


tăzi—o spun lămurit—nu cred că d-voastră înşivă 
aveţi atit de multă nevoie de cultura germană, 
şi, pe de altă parte, vă declarăm neted: cul- 
tura germană am luat-o de la izvoare directe, 
în măsura în care ni trebuia, şi, adăugind-o cu 
alte elemente, am făcut din ea anume base ale 
culturii noastre naţionale. Nic! împrumutul di- 
rect nu mal are astăzi însemnătatea pe care o 
avea odinioară. Nol aici stăm pe picioarele noastre 
proprii şi avem conștiința că, în literatură, în 
ştiinţă, în artă, putem să dăm contribuţii al pari, 
de la egal la egal, culturii universale. Prin ur- 
mare a încetat, şi pentru totdeauna, rolul, pe 
care d-voastră l-aţi fi putut juca odinioară, — 
căci studenţii din Romănia nu sai dus la Cer- 
năuţi decît doar ca să jea diplomele de preoţie 
pe care le cereaii anumite regulamente în anu- 
mite situaţii, precum, din nenorocire şi din vina 
noastră, studenții bucovineni nu s'a dus, nici 
pentru complectarea studiilor privitoare la Ro- 
mînî, în număr fie cît de mic, la acea Universi- 
tate din laşi, care a fost întemeiată, cum nu este 
un secret pentru nimeni, şi pentru aceasta, poate 
în rîndul întăi pentru aceasta. Supt acest raport, 
d-voastră nu ni mai puteţi fi folositori. 

Aceia cari se consacră aproape exclusiv cul- 
turi! germane, în credinţa că prin aceasta pot 
folosi poporului romîn, acolo şi aici, se înşeală. 
Din partea noastră, e o îndatorire la саге re- 
nunţăm. 

Dar, în schimb, d-voastră puteţi să aduceţi 
în viaţa noastră un element foarte preţios. Aveţi 
mănăstirile şi bisericile, aveţi cetăţile d-voastră, 
aveţi trupul lui Ştefan-Vodă cel Bun şi ale a- 
Шога dintre urmaşii săi, dintre boierii vremilor, 

Aveţi în Cîmpulung una din cele mai mîndre 
văi locuite de poporul nostru. Sînt monumente 
vechi,. şi tradiţiuni încă maï vechi trăiesc acolo. 
Portul popular, datinile populare, musica popu- 
lară  mîndria ţeranului care se, ştie domn pe 
pămîntul lui, зай. păstrat pănă astăzi. Sute de 
documente se găsesc şi în casa cea mal umilă 
adevărate titluri de nobleță pentru omul sărac 
de astăzi, care simte în sufletul lui cît de mult 
а însemnat prin strămoşii să! pentru desvoltarea 
neamului  romănesc pe acele locuri. Anumite 
împrejurări ай făcut ca ţerănimea d-voastră să 
însemne mal mult în viața tuturora decit a 
ajuns să însemne ţerănimea noastră aici. Ridi- 
са} deci cît maï sus această ţerănime bucovi- 
neană | Intrebaţi cît maï mult pe acest teran, 
scoateţi din comoara pe care o păstrează, con- 
tribuţii cît mal, bogate pentru cultura claselor 
superioare | Faceţi dintr'însul ostașul apărării 
d-voastră naţionale şi inspiratorul întregii dv. 
culturi acolo. Şi atunci viitoarea Romănie, de- 
mocratică în sens exclusiv : naţional, vă va fi 
adînc recunoscătoare, pentru prinosul adus, din - 
tun present rural aşa de romănesc, la tesaurul 
sufletesc general al naţiunii, pe care în forma 
liberă пої о represintăm. 

